《招颂补遗九首 其五 锡玄圭》
明代·黄佐

禹锡玄圭，告四成功。万邦作乂，四海会同。庶土交正，底慎财赋。

四贡四篚，四包载路。金石盐絺，丝枲织皮。羽毛齿革，纳锡元龟。

球琳琅玕，玄纁玑组。弼成五服，以修六府。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。